《晚兴》
清代·陈浩

寂寞湖天晚，苍茫暗夕晖。孤村烟外失，一鸟雨中归。

秋老花独发，江寒蟹渐肥。平生游兴足，心与片帆飞。

作者简介：清顺天昌平人，字紫澜。雍正二年进士。授编修，官至少詹事。书法东坡，上参魏晋诸家。诗品在白香山、刘禹锡之间。晚主讲开封宛南书院。乾隆三十六年皇太后八十“万寿”时，命入九老，赐游香山，时年逾八十。有《生香书屋集》。